2002D0255 — DA — 19.12.2008 — 004.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 25. marts 2002 om opstilling af miljøkriterier for tildeling af Fællesskabets miljømærke til tv-apparater (meddelt under nummer K(2002) 1142) (EØS-relevant tekst) (2002/255/EF) (EFT L 087, 4.4.2002, p.53)

Ændret ved:









▼B

KOMMISSIONENS BESLUTNING

af 25. marts 2002

om opstilling af miljøkriterier for tildeling af Fællesskabets miljømærke til tv-apparater

(meddelt under nummer K(2002) 1142)

(EØS-relevant tekst)

(2002/255/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke ( 1 ), særlig artikel 4 og artikel 6, stk. 1, og ud fra følgende betragtninger: (1) I forordning (EF) nr. 1980/2000 fastsættes det, at Fællesskabets miljømærke kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold. (2) Forordning (EF) nr. 1980/2000 foreskriver, at der fastsættes specifikke miljømærkekriterier for hver produktgruppe. (3) Foranstaltningerne i denne beslutning bygger på et udkast til kriterier, som er udarbejdet af Den Europæiske Unions Miljømærkenævn, der er nedsat ved artikel 13 i forordning (EF) nr. 1980/2000. (4) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 — ud fra følgende betragtninger: VEDTAGET FØLGENDE BESLUTNING:







Artikel 1

For at få tildelt et miljømærke i medfør af forordning (EF) nr. 1980/2000 skal et tv-apparat tilhøre produktgruppen som defineret i artikel 2 og opfylde kriterierne i bilaget.

Artikel 2

Ved produktgruppen »tv-apparater« forstås:

»Elektronisk udstyr, der forsynes med strøm via lysnettet, er konstrueret til at modtage, afkode og vise tv-programmer, såvel analoge som digitale, der udsendes via satellit, kabelnet eller antennenet, og har en skærmstørrelse på 10 tommer (25 cm) eller derover«

.

Artikel 3

Til administrative formål er kodenummeret for produktgruppen »022«.

▼M4

Artikel 4

Miljøkriterierne for produktgruppen »tv-apparater« og de tilhørende krav til vurdering og verifikation gælder indtil den 31. oktober 2009.

▼B

Artikel 5

Denne beslutning er rettet til medlemsstaterne.









BILAG

BAGGRUND

Sigtet med kriterierne

Disse kriterier tager især sigte på:

— at mindske miljøskader eller -risici i forbindelse med anvendelsen af energi (global opvarmning, forsuring, udtømmelse af ikke-fornyelige energikilder) ved at nedbringe energiforbruget

— mindske miljøskader i forbindelse med anvendelsen af naturressourcer ved at tilskynde til at genbruge tv-apparater og at gøre genanvendelse og vedligeholdelse af dem lettere

— at mindske miljøskader eller -risici i forbindelse med anvendelsen af farlige stoffer ved at begrænse anvendelsen af sådanne stoffer.

Kriterierne tilskynder til gennemførelse af den bedste praksis (optimal miljømæssig anvendelse) og til at øge forbrugernes miljøbevidsthed. Endvidere tilskyndes der gennem mærkning af plastkomponenter til genanvendelse af sådanne.

Kriterierne er fastsat på niveauer, der fremmer mærkning af tv-apparater, hvis produktion kun medfører lav miljøbelastning.

Vurderings- og verifikationskrav

Der er ved hvert kriterium anført specifikke vurderings- og verifikationskrav.

Der kan eventuelt anvendes andre prøvningsmetoder end dem, der er anført ved de enkelte kriterier, hvis disse accepteres som ligeværdige af det ansvarlige organ, der skal vurdere ansøgningen.

Prøvning skal så vidt muligt udføres af behørigt akkrediterede laboratorier eller laboratorier, som opfylder kravene i standard EN ISO 17025 og har kompetence til at udføre de pågældende prøvninger.

De ansvarlige organer kan om nødvendigt kræve supplerende dokumentation og foretage uafhængig verifikation.

Det anbefales de ansvarlige organer at tage hensyn til, om der anvendes anerkendte miljøledelsesordninger, f.eks. EMAS eller ISO 14001, når de bedømmer ansøgningerne og kontrollerer, om kriterierne overholdes (NB: Der er ikke krav om anvendelse af sådanne ledelsesordninger).

KRITERIER

1. Energibesparelser

a) Tv-apparatet (i det følgende også benævnt »produktet«) skal have en klart synlig afbryderknap.

b) Tv-apparatets forbrug ved passiv ( 2 ) standby må højst være 1,0 watt.

c) For tv-apparater med integreret digital modtager/dekoder (IRD) må forbruget ved aktiv ( 3 ) standby højst være 9,0 watt.

d) Tv-apparatet skal ved»tændt« have et energieffektivitetsindeks (EEIon) på under 65 % af basisforbruget for et tv-apparat med samme billedformat. Energieffektivitetsindekset ved»tændt« (EEIon) beregnes ved følgende formel: hvor: Pon er tv-apparatets målte energiforbrug ved »tændt« Pon,bc er tv-apparatets basisenergiforbrug ved »tændt«. Dette beregnes ved følgende formel: hvor: — digit er 1, hvis tv-apparatet har digital billedskandering, og 0, hvis det ikke har — format er 0,80 for en standardskærm (4:3-format) og 0,87 for en bredskærm (16:9-format) — scrnsize er skærmens diagonal målt i cm — scrnarea er skærmens areal i dm2, dvs. scrnsize × scrnsize × 0,48/100 for en standardskærm (4:3-format) og scrnsize × scrnsize × 0,427/100 for en bredskærm (16:9-format) — idd er 1, hvis tv-apparatet har integreret digital dekoder til behandling af digitale tv-signaler, ellers 0.

Vurdering og verifikation: Ansøgeren skal forelægge en rapport, som godtgør, at energiforbruget i alle disse tilstande er målt efter procedurerne i EN 50301 (målemetoder for tv-modtagere). Rapporten skal indeholde det målte energiforbrug i hver tilstand, det beregnede basisforbrug ved »tændt« og den beregnede procent af basisforbruget ved »tændt«.

2. Forlængelse af levetiden

Producenten skal garantere, at tv-apparatet kan fungere i mindst to år. Garantien skal gælde fra datoen for levering til kunden.

Fra det tidspunkt, hvor produktionen indstilles, skal der i syv år tilbydes kompatible elektroniske reservedele.

Vurdering og verifikation: Ansøgeren skal erklære, at produktet opfylder disse krav.

3. Returnering og genanvendelse

Producenten skal tilbyde gratis at tage produktet og udskiftede komponenter tilbage med henblik på genanvendelse, undtagen hvis de er forurenet af brugeren.

Derudover skal produktet opfylde følgende kriterier:

a) Producenten skal kontrollere demonteringen af produktet og udarbejde en demonteringsrapport, som efter anmodning skal stilles til rådighed for tredjeparter. Heri skal det bl.a. bekræftes, at — samlinger er lette at finde og tilgængelige — samlinger er standardiserede i videst muligt omfang — samlinger er tilgængelige med almindeligt værktøj.

b) Indbyrdes uforenelige og farlige materialer skal kunne adskilles.

c) 90 volumenprocent af alle plastmaterialer og metaller i kabinet og stel skal teknisk set kunne genanvendes.

d) 90 volumenprocent af glasset i billedrør skal teknisk set kunne genanvendes.

e) Hvis etiketter er påkrævede, skal de let eller slet ikke kunne fjernes.

f) Plastdele skal opfylde følgende krav: — Der må ikke være tilsat bly eller cadmium. — De skal være fremstillet af samme polymer eller indbyrdes forenelige polymerer; dette gælder dog ikke kabinettet, som skal bestå af højst to polymertyper, der kan adskilles. — De må ikke indeholde metalindlæg, der ikke kan fjernes.

g) Plastkomponenter, der vejer over 25 g — må ikke indeholde følgende brandhæmmende midler: —



Navn CAS-nr. decabromdiphenyl 13654-09-6 monobromdiphenylether 101-55-3 dipromdiphenylether 2050-47-7 tribromdiphenylether 49690-94-0 tetrabromdiphenylether 40088-47-9 pentabromdiphenylether 32534-81-9 hexabromdiphenylether 36483-60-0 heptabromdiphenylether 68928-80-3 octabromdiphenylether 32536-52-0 nonabromdiphenylether 63936-56-1 decabromdiphenylether 1163-19-5 chlorparaffiner med kædelængde på 10 til 13 C-atomer og et chlorindhold > 50 vægtprocent 85535-84-8 — må ikke indeholde brandhæmmende stoffer eller præparater, der indeholder stoffer, som kræver eller kan kræve risikosætning R45 (kan fremkalde kræft), R46 (kan forårsage arvelige genetiske skader), R50 (meget giftig for organismer, der lever i vand), R51 (giftig for organismer, der lever i vand), R52 (skadelig for organismer, der lever i vand), R53 (kan forårsage uønskede langtidsvirkninger i vandmiljøet), R60 (kan skade forplantningsevnen) eller R61 (kan skade barnet under graviditeten), som defineret i Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer ( 4 ) med senere ændringer — skal være forsynet med en varig mærkning af materialets art i overensstemmelse med ISO 11469. Undtaget fra dette kriterium er materialer af ekstruderet plast og lysledere (light guides) til flade skærme.

Vurdering og verifikation: Ansøgeren skal erklære, at produktet opfylder disse krav. Ansøgeren skal forelægge et eksemplar af demonteringsrapporten for det ansvarlige organ, som vurderer ansøgningen.

4. Brugsanvisning

Med produktet skal der følge relevante brugeroplysninger, der giver anvisninger om, hvorledes det anvendes miljørigtigt, og især:

a) Oplysning om, at tv-apparatet bør slukkes med afbryderknappen, hvis det ikke skal bruges i længere tid, da energiforbruget derved reduceres.

b) Oplysning om, at produktet bruger elektricitet ved standby, og hvordan elforbruget kan reduceres mest muligt.

c) Oplysning om, at energiforbruget under brugen kan reduceres betydeligt, hvis der skrues ned for billedets lysstyrke, og at de samlede driftsudgifter derved bliver mindre.

d) Oplysninger om garantiforhold og disponible reservedele.

e) Oplysning om, at produktet er således konstrueret, at det egner sig til genanvendelse og ikke bør smides bort.

f) Oplysning om, hvordan forbrugeren kan benytte producentens tilbagetagningstilbud.

g) Oplysning om, at produktet er tildelt Blomsten (EF's miljømærke) med en kort forklaring om, hvad dette indebærer, og om, at yderligere oplysninger om miljømærket kan findes på netadressen http://europa.eu.int/comm/environment/ecolabel.

Vurdering og verifikation: Ansøgeren skal erklære, at produktet opfylder dette krav, og levere et eksemplar af brugsanvisningen til det ansvarlige organ, som vurderer ansøgningen.

5. Miljødeklaration

Der skal følge en miljødeklaration med produktet, og den skal være til rådighed for brugeren. Den skal følge anbefalingerne i ECMA's Technical Report 70 »Product-related environmental attributes«.

Vurdering og verifikation: Ansøgeren skal erklære, at produktet opfylder disse krav, og levere et eksemplar af miljødeklarationen til det ansvarlige organ, som vurderer ansøgningen.

6. Oplysninger på miljømærket

I miljømærkets kasse 2 skal der stå følgende:

— høj energieffektivitet

— konstrueret med henblik på genanvendelse

Vurdering og verifikation: Ansøgeren skal erklære, at produktet opfylder disse krav, og fremlægge et eksemplar af miljømærket, sådan som det fremstår på emballagen og/eller på produktet og/eller i den ledsagende dokumentation.